Skoenmakersrivier

Skoenmakersrivier is 'n wesvloeiende rivier wat noord van die Suurberge in die Oos-Kaap, Suid-Afrika, geleë is. Dit is 'n sytak van die Volkersrivier wat 'n voedingsrivier van die Darlingtondam is. Beperkte besproeiing word uit die rivier gedoen.

Die rivier en die dorpie Skoenmakerskop, aan die suidelike kuspunt van Nelson Mandelabaai, ongeveer 15 km suidwes van die stadskern van Port Elizabeth, is na bewering genoem na Volcker Schoenmaker, 'n soldaat wat gedros het en homself op sy plaas in die Oostelike Provinsie gevestig het.

 Verwysings 

Kategorie:Riviere in Oos-Kaap